Foto: TIV axborot xizmati Tashqi ishlar vazirligi tizimida yangi lavozim tayinlovi yuz berdi. Bu haqda TIV axborot xizmati xabar qilmoqda. Qayd etilishicha, TIVning Sharqiy, Janubi-Sharqiy Osiyo va Okeaniya mamlakatlari bilan hamkorlik boshqarmasi boshlig‘i etib Aziz Masutov tayinlangan. A.Masutov ilgari O‘zbekiston Respublikasining Singapur Respublikasidagi elchixonasi maslahatchisi lavozimida ishlagan. Eslatib o‘tamiz, avvalroq TIVning Janubiy Osiyo, Yaqin, O‘rta Sharq va Afrika mamlakatlari bilan hamkorlik boshqarmasi boshlig‘i lavozimida ishlagan Otabek Akbarov Italiya Respublikasidagi favqulodda va muxtor elchi etib tayinlangandi.